Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/004 ES/Comunidad Valenciana Metal) /* COM/2014/0515 final */





PERUSTELUT EHDOTUKSEN TAUSTA 1. Euroopan globalisaatiorahaston EGR:n rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013[1], jäljempänä ’EGR-asetus’. 2. Espanjan viranomaiset toimittivat hakemuksen EGF/2014/004 ES/Comunidad Valenciana Metal EGR:n rahoitustuen saamiseksi sen jälkeen, kun työntekijöitä oli vähennetty ja työskentely lopetettu EGR-asetuksen 3 artiklan mukaisessa merkityksessä, jäljempänä ’työntekijävähennykset’, 142 yrityksessä, jotka toimivat NACE Rev. 2:n kaksinumerotason 25 (Metallituotteiden valmistus (pl. koneet ja laitteet))[2] piirissä Valencian NUTS 2 -tason alueella (ES52). 3. Tutkittuaan hakemuksen huolellisesti komissio on tullut EGR-asetuksen sovellettavien säännösten mukaisesti siihen tulokseen, että edellytykset rahoitustuen saamiseksi EGR:ltä täyttyvät. HAKEMUKSEN TIIVISTELMÄ EGR-hakemus: || EGF/2014/004 ES/Comunidad Valenciana Metal Jäsenvaltio: || Espanja Asianomaiset alueet (NUTS 2 -taso): || Valencia (itsehallintoalue) (ES52) Hakemuksen jättämispäivä: || 25.3.2014 Hakemuksen vastaanottoilmoituksen ja lisätietoja koskevan pyynnön määräaika: || 7.4.2014 Lisätietojen toimittamisen määräaika: || 20.5.2014 Arvioinnin päättämisen määräaika: || 12.8.2014 Toimintakriteeri: || EGR-asetuksen 4 artiklan 1 kohdan b alakohta Toimialat (NACE Rev. 2 -kaksinumerotaso): || Kaksinumerotaso 25 (Metallituotteiden valmistus (pl. koneet ja laitteet)) Viiteajanjakso (yhdeksän kuukautta): || 1.4.2013 – 31.12.2013 Vähennettyjen työntekijöiden tai työskentelyn lopettaneiden määrä viiteajanjaksolla: || 633 Toimenpiteisiin osallistuvien tukikelpoisten edunsaajien määrä: || 300 Yksilöllisten palvelujen talousarvio || 1 622 640 euroa Valmistelu-, hallinnointi-, tiedotus- ja mainontatoimien talousarvio || 76 000 euroa Kokonaistalousarvio || 1 698 640 euroa EGR:ltä haettu rahoitusosuus || 1 019 184 euroa (60 % kokonaiskustannuksista) HAKEMUKSEN ARVIOINTI Menettely 4. Espanjan viranomaiset toimittivat 25. maaliskuuta 2014 hakemuksen EGF/2014/004 ES/Comunidad Valenciana Metal 12 viikon kuluessa siitä päivästä, jona jäljempänä 5–7 kohdassa esitetyt toimintakriteerit täyttyivät. Komissio ilmoitti hakemuksen vastaanottamisesta 7. huhtikuuta 2014 eli kahden viikon kuluessa hakemuksen jättämispäivästä. Komissio pyysi samana päivänä Espanjan viranomaisilta lisätietoja. Nämä lisätiedot toimitettiin kuuden viikon kuluessa pyynnön esittämispäivästä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 12. elokuuta 2014. Hakemuksen tukikelpoisuus Toimintakriteerit 5. Espanjan viranomaiset toimittivat hakemuksen EGR-asetuksen 4 artiklan 1 kohdan b alakohdan toimintakriteerin nojalla; siinä edellytetään, että vähintään 500 työntekijää vähennetään yhdeksän kuukauden viiteajanjaksona yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. 6. Hakemus koskee työntekijöitä, jotka on vähennetty tai jotka ovat lopettaneet työskentelynsä[3] 142 yrityksessä[4], jotka toimivat NACE Rev. 2:n kaksinumerotasolla 25 (Metallituotteiden valmistus (pl. koneet ja laitteet)) Valencian NUTS 2 -tason alueella (ES52). 7. Yhdeksän kuukauden viiteajanjakso alkoi 1. huhtikuuta 2013 ja päättyi 31. joulukuuta 2013. Työntekijävähennysten ja työskentelyn loppumisen laskeminen 8. Työntekijävähennykset on laskettu seuraavasti: – 380 henkilöä päivästä, jona työnantaja neuvoston direktiivin 98/59/EY[5] 3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Espanjan viranomaiset vahvistivat ennen komission arvioinnin valmistumispäivää, että nämä 380 työntekijävähennystä on tosiasiallisesti toteutettu; sekä – 253 henkilöä päivästä, jona työsopimus päättyi tosiasiallisesti tai jona sen voimassaolo päättyi viiteajanjakson aikana. Tukeen oikeutetut edunsaajat 9. Tukeen oikeutettuja edunsaajia on yhteensä 633. Työntekijävähennysten yhteys asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin 10. Osoittaakseen, että työntekijävähennykset ovat yhteydessä asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin, Espanjan viranomaiset toteavat, että metallituoteala on keskeinen tuotantopanosten tarjoaja useilla tuotantoteollisuuden sektoreilla, erityisesti laivanrakennus- ja rakennusalalla sekä autoteollisuudessa. Kaikkialla Euroopan unionissa talouskriisi on vaikuttanut merkittävästi näihin toimialoihin, kuten komissio[6] ja sen yksiköt[7] ovat jo aiemmin todenneet. Lisäksi näitä toimialoja koskevissa aiemmissa EGR-hakemuksissa esitetyt perustelut pätevät edelleen[8]; tämä koskee erityisesti niitä perusteluja, jotka on esitetty samaa toimialaa koskevien kahden Espanjan EGR-hakemuksen yhteydessä[9]. Teollisuustuotannon indeksi (2010 = 100) Lähde: Eurostat 11. Kuten edellä olevasta kuviosta ilmenee, vuosina 2000–2007 eli ennen rahoitus- ja talouskriisiä teollisuustuotannon indeksin keskimääräinen vuotuinen kasvu EU-28-alueella oli ollut noin 1,7 prosenttia; vuoden 2008 ensimmäisellä neljänneksellä EU-28-alueen indeksi nousi huippuunsa (112,8). Huhtikuun 2008 ja huhtikuun 2009 välillä teollisuustuotanto laski EU-28-alueella yli 22 prosenttiyksikköä. Tämän jälkeen seurasi kuitenkin suhteellisen dynaaminen elpyminen kahden vuoden ajan. Toukokuusta 2011 alkaen teollisuustuotanto supistui jälleen. EU:n keskimääräinen teollisuustuotannon indeksi vuonna 2013 on verrannollinen vuoden 2003 tasoon. 12. Espanjassa teollisuustuotannon indeksin keskimääräinen vuotuinen kasvu noudatti EU-28-alueen kanssa samaa suuntausta vuoteen 2007 asti. Huhtikuun 2008 ja huhtikuun 2009 välillä sen sijaan teollisuustuotanto laski Espanjassa lähes 27 prosenttiyksikköä (viisi prosenttiyksikköä enemmän kuin EU-28-alueella), eikä teollisuustuotanto ole sen jälkeen elpynyt vaan lasku on ollut suhteellisen tasaista. Espanjan keskimääräinen teollisuustuotannon indeksi vuonna 2013 on verrannollinen vuoden 1994 tasoon. 13. Espanja kuuluu jäsenvaltioihin, joita maailmanlaajuinen rahoitus- ja talouskriisi on koetellut kovimmin. Maailmanlaajuisen rahoitus- ja talouskriisin aiheuttamat teollisuuden synkät näkymät johtivat metallin ja metallituotteiden kysynnän ja tuotannon supistumiseen. Espanjassa metallituotteiden tuotanto laski 23,3 prosenttia vuonna 2009 verrattuna edelliseen vuoteen ja 36,6 prosenttia vuosien 2008 ja 2013 välillä. Metallituotteiden (NACE Rev. 2:n kaksinumerotaso 25) tuotanto Espanjassa (tuotannon volyymi-indeksi 2010 = 100) Lähde: Eurostat 14. Teollisuuden tuotannon laskulla oli vaikutuksia työllisyyteen. Espanja menetti teollisuudessa lähes 600 000 työpaikkaa vuosina 2008–2012, ja näistä 150 000 metallituotteiden valmistuksesta. Nämä työpaikkojen menetykset muodostavat 24 prosenttia teollisuuden kokonaistyöllisyydestä ja 35 prosenttia metallialan kokonaistyöllisyydestä. 15. Metallialan työpaikkojen menetykset ovat olleet vieläkin mittavammat Valencian alueella. Vuonna 2008 Valencian alueella oli 35 868 metallialan työpaikkaa, kun taas vuonna 2012 työpaikkojen määrä oli laskenut 20 873:een. Tämä tarkoittaa 43 prosentin laskua, mikä on kahdeksan prosenttiyksikköä enemmän kuin koko maan tasolla. Työntekijävähennyksiin ja toiminnan lopettamiseen johtaneet tapahtumat 16. Työntekijävähennyksiin johtanut tapahtuma on rahoitus- ja talouskriisin seurauksena tapahtunut jyrkkä lasku metallituotteiden tuotannossa Valencian alueella. Toimialan liikevaihto laski 38,5 prosenttia vuosina 2008–2012, minkä johdosta vähennettiin työntekijöitä ja tehtiin muita mukautuksia, kuten väliaikaisia työn keskeytyksiä ja työtuntien vähennyksiä. 17. Valencian alueen metallialan työpaikkojen osuus koko maan työpaikoista tällä toimialalla on 7,4 prosenttia. Metallialan työpaikkojen menetykset Valencian alueella muodostavat kuitenkin 10 prosenttia tämän toimialan yhteenlasketuista työpaikkojen menetyksistä, mikä osoittaa, että kriisi vaikutti metallialan yrityksiin Valencian alueella ankarammin kuin koko maassa keskimäärin. Osasyynä tähän on se, että Valencian alueella metallialan yritykset ovat vahvasti riippuvaisia rakennusalasta. Rakennusalan merkitys tällä alueella on jo tuotu esiin edellisissä EGR-hakemuksissa[10]. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 18. Espanjan viranomaiset toteavat, että metallituotealan työntekijävähennykset Valencian alueella vaikeuttavat entisestään alueen työttömyystilannetta. Työttömyysaste Valencian itsehallintoalueella Lähde: Encuesta de población activa (EPA)[11] 19. Valencian itsehallintoalueen työllisyyteen on kohdistunut vakavia vaikutuksia kriisin vuoksi. Alueen työttömyysaste nousi nopeasti 9,6 prosentista (Q1 2008) 28,0 prosenttiin (Q1 2014). Espanjan viranomaiset toteavat, että metallialan työntekijävähennykset vaikeuttavat entisestään työttömyystilannetta kyseisellä alueella, joka vaikuttaa erityisen haavoittuvaiselta, koska metallialan osuus alueen teollisuustyöpaikoista on 25,4 prosenttia. Lisäksi avoinna olevista työpaikoista on pulaa, mikä johtuu kriisin vaikutuksesta perinteisiin sektoreihin, kuten keramiikka-, jalkine-, rakennus- ja tekstiilialaan, jotka ovat erittäin tärkeitä alueen taloudelle. EGR:n varoja otettiin käyttöön Valencian alueella vähennettyjen työntekijöiden tukemiseksi kaikilla edellä mainituilla toimialoilla[12]. Kohteena olevat edunsaajat ja suunnitellut toimet Kohteena olevat edunsaajat 20. Toimiin odotetaan osallistuvan arviolta 300 tukeen oikeutettua edunsaajaa. 21. Kohteena olevien edunsaajien jakauma sukupuolen, kansalaisuuden ja iän mukaan on seuraava: Luokka || Kohteena olevat edunsaajat Sukupuoli: || Miehiä: || 258 || (86,0 %) || Naisia: || 42 || (14,0 %) Kansalaisuus: || EU-kansalaisia: || 296 || (98,7 %) || Muita kuin EU-kansalaisia: || 4 || (1,3 %) Ikäryhmä: || 15–24-vuotiaita: || 9 || (3,0 %) || 25–29-vuotiaita: || 70 || (23,3 %) || 30–54-vuotiaita: || 206 || (68,7 %) || 55–64-vuotiaita: || 15 || (5,0 %) || yli 64-vuotiaita: || 0 || (0,0 %) Ehdotettujen toimien tukikelpoisuus 22. Vähennetyille työntekijöille tarjottavat yksilölliset palvelut koostuvat seuraavista toimista, jotka muodostavat yhdessä koordinoidun yksilöllisten palvelujen paketin, jonka tavoitteena on heidän integroitumisensa uudelleen työmarkkinoille. – Tervetulo- ja tiedotustilaisuudet: Tämä on ensimmäinen toimenpide, joka tarjotaan kaikille vähennetyille työntekijöille. Se sisältää seuraavat: 1) yleiset ja henkilökohtaiset tiedotustilaisuudet, joissa tiedotetaan ammattitaito- ja koulutusvaatimuksista, tarjolla olevista neuvontapalveluista ja koulutusohjelmista sekä avustuksista ja kannustimista, ja 2) ilmoittautumismenettely. – Ammatillinen ohjaus: Tämä toimenpide käsittää seuraavat: osallistuvien työntekijöiden profilointi, räätälöidyn uudelleentyöllistymisstrategian laatiminen (vaihe I), työnhakutekniikan työpajat (vaihe II), neuvonta ja yksilöllisen tuen seuranta koko toteutusjakson ajan. – Työnvälitys: Työnvälitysneuvojat kartoittavat tehokkaasti ja proaktiivisesti paikalliset ja alueelliset työllistymismahdollisuudet ja pyrkivät löytämään sopivat työpaikat sopiville työnhakijoille. Toimenpiteen tarkoituksena on täydentää edunsaajien yksilöllistä työnhakua. Toimenpiteen yhteydessä luodaan web-sivusto, josta työntekijät saavat tietoa online-välineistä, joiden avulla he voivat itse hakea työtä. – Koulutus: Toimenpiteeseen sisältyy monentyyppisiä kursseja: 1) Ammatillinen koulutus ja ammattitaidon parantaminen. Ammatillisessa koulutuksessa keskitytään ammatillista toimilupaa edellyttäviin työtehtäviin kuten elintarvikkeiden käsittely, sekä toimialoihin tai alueisiin, joilla on tai tulee olemaan työllistymismahdollisuuksia, kuten elintarvikealaan (elintarviketurvallisuus, HACCP[13], 6-sigma[14] jne.), työelämän riskien ennaltaehkäisyyn ja laadunvarmistukseen sekä ympäristöstandardeihin (ISO 9001[15], ISO 14000[16], EFQM[17] jne.), kun taas ammattitaidon parantamisella (eli saman alan ammatillisella koulutuksella) pyritään parantamaan osallistujien olemassa olevia taitoja. Ammattitaidon parantaminen suunnitellaan vastaamaan metallituotteiden valmistajien tulevia tarpeita, joita ovat esimerkiksi hitsaustekniikat (kuten TIG, MIG/MAG-hitsaus[18], erikoishitsaustekniikat jne.), mekaaninen suunnittelu (2D ja 3D, CAD, CAD-CAM-integrointijärjestelmät), koneasennus, numeerisesti ohjattujen työkalujen ohjelmointi[19] jne. Arvion mukaan tähän koulutukseen osallistuu noin 200 työntekijää. 2) Laaja-alaisia taitoja koskeva koulutus. Koulutustarjontaan kuuluu koulutusta monenlaisissa taidoissa, jotka edistävät työntekijän suoriutumista työssään, kuten tieto- ja viestintätekniikka, vieraat kielet, liikkeenjohto jne. Arvion mukaan tähän koulutukseen osallistuu 100 työntekijää. 3) Työpaikkakoulutus. Yhteistyössä paikallisten yritysten kanssa järjestetään työpaikkakoulutusta ammatillisen koulutuksen täydentämiseksi ja tarjotaan uudelleenkoulutusta osallistujille. Tämä tarjoaa edunsaajille tilaisuuden oppia aidossa työympäristössä ja toimenpiteeseen osallistuville yrityksille tilaisuuden testata mahdollisesti palkattavien työnhakijoiden ammattitaitoa. Arvion mukaan tähän koulutukseen osallistuu 40 työntekijää. – Yrittäjyyden edistäminen: Toimenpiteellä pyritään auttamaan oman yrityksen perustamista suunnittelevia irtisanottuja työntekijöitä. Siihen kuuluu 1) erityisiä koulutustoimia, joissa käsitellään muun muassa yritysidean kehittämistä, suunnittelua, toteutettavuustutkimusten tekemistä, rahoituksen hankkimista jne., ja 2) henkilökohtaista ohjausta yrityksen perustamisprosessin kaikissa vaiheissa ja tukea hallinnollisten vaatimusten täyttämisessä. Osallistujat voivat hyödyntää ohjauspalveluja myös yrityksensä perustamisvaiheen jälkeen. Työntekijät, jotka tarvitsevat liikkeenjohdollisten taitojen parantamista, saavat tähän liittyvää koulutusta laaja-alaisia taitoja koskevan koulutuksen yhteydessä. – Kannustin yrityksen perustamiseen: Edunsaajat, jotka palaavat työelämään perustamalla oman yrityksen, saavat 3 000 euron kertasumman. Kannustimen on määrä kattaa perustamiskuluja. – Työnhakuavustukset: Edunsaajat, jotka etenevät sovittua väylää töihin palaamiseksi ja ovat saavuttaneet sovitut etapit, saavat kerta-avustuksena 300 euroa. – Tuki matkakuluihin: Toimenpiteisiin osallistuvat työntekijät saavat avustuksen, jolla korvataan heille aiheutuneita matkakustannuksia. Lopullinen määrä lasketaan tosiasiallisten osallistumispäivien ja kuljetun matkan etäisyyden mukaisesti. Arvion mukaan osallistujat voisivat saada keskimäärin 400 euroa. – Työllistymiskannustin: Edunsaajat, jotka palaavat työhön vähintään kolmen kuukauden pituisella sopimuksella, saavat kertakorvauksena palkkatukea 700 euroa, jonka tarkoituksena on kannustaa heitä ja erityisesti iäkkäämpiä edunsaajia palaamaan työhön varsinkin silloin, kun tarjottavat ehdot ovat vähemmän houkuttelevat kuin edellisessä työpaikassa. 23. Ehdotetut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä. 24. Espanjan viranomaiset ovat toimittaneet vaaditut tiedot toimista, jotka ovat asianomaisille yrityksille pakollisia kansallisen lainsäädännön tai työehtosopimusten nojalla. Ne ovat vahvistaneet, ettei EGR:n rahoitustuella korvata tällaisia toimia. Alustava talousarvio 25. Arvioidut kokonaiskustannukset ovat 1 698 640 euroa, johon sisältyy yksilöllisten palvelujen kustannuksia 1 622 640 euroa ja valmistelu-, hallinnointi-, tiedotus- ja mainonta-, valvonta- ja raportointitoimien kustannuksia 76 000 euroa. 26. EGR:ltä haettu rahoitusosuus on yhteensä 1 019 184 euroa (60 prosenttia kokonaiskustannuksista). Toimet || Arvioitu osallistujamäärä || Arvioidut kustannukset osallistujaa kohti (euroa) (*) || Arvioidut kokonaiskustannukset (euroa), (% kokonaismäärästä) (**) Yksilölliset palvelut (EGR-asetuksen 7 artiklan 1 kohdan a ja c alakohdan mukaiset toimet) Tervetulo- ja tiedotustilaisuudet (Acogida) || 300 || 300 || 90 000 Ammatillinen ohjaus (Orientación profesional personalizada) || 300 || 750 || 225 000 Työnvälitys (Intermediación laboral) || 300 || 900 || 270 000 Koulutus (Formación) || 300 || 1 987 || 596 000 Yrittäjyyden edistäminen (Emprendimiento) || 30 || 1 638 || 49 140 Kannustin yrityksen perustamiseen (Incentivo a la constitución de negocios) || 20 || 3 000 || 60 000 Välisumma (a): || || 1 290 140 (79,5 %) Avustukset ja kannustimet (EGR-asetuksen 7 artiklan 1 kohdan b alakohdan mukaiset toimet) || || Työnhakuavustukset (Incentivo a la participación) || 300 || 300 || 90 000 Tuki matkakuluihin (Ayudas por desplazamientos) || 300 || 400 || 120 000 Työllistymiskannustin (Incentivo a la reinserción) || 175 || 700 || 122 500 Välisumma (b): || || 332 500 (20,5 %) EGR-asetuksen 7 artiklan 4 kohdan mukaiset toimet: 1. Valmistelutoimet || || 0 2. Hallinnointi || || 58 000 3. Tiedotus ja mainonta || || 9 000 4. Valvonta ja raportointi || || 9 000 Välisumma (c): || || 76 000 (4,47 %) Kustannukset yhteensä (a + b + c): || || 1 698 640 (*) Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa. (**) Kokonaiskustannukset eivät täsmää pyöristämisen vuoksi. 27. Edellä olevassa taulukossa EGR-asetuksen 7 artiklan 1 kohdan b alakohdan mukaisina toimina ilmoitettujen toimien kustannukset eivät ylitä 35:tä prosenttia yksilöllisten palvelujen koordinoidun paketin kokonaiskustannuksista. Espanjan viranomaiset ovat vahvistaneet, että näiden toimien ehtona on edunsaajien aktiivinen osallistuminen työnhakuun tai koulutukseen. 28. Espanjan viranomaiset ovat vahvistaneet, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti. Menojen tukikelpoisuuskausi 29. Espanjan viranomaiset aloittivat yksilöllisten palvelujen tarjoamisen kohteena oleville edunsaajille 20. kesäkuuta 2014. Edellä 22 kohdassa tarkoitettujen toimien menot ovat näin ollen kelpoisia EGR:n rahoitustukeen 20. päivästä kesäkuuta 2014 aina 20. päivään kesäkuuta 2016 asti. 30. Espanjan viranomaisille on aiheutunut hallinnollisia kuluja EGR:n täytäntöönpanosta 20. kesäkuuta 2014 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menot ovat näin ollen kelpoisia EGR:n rahoitustukeen 20. päivästä kesäkuuta 2014 aina 20. päivään joulukuuta 2016 asti. Täydentävyys suhteessa kansallisin tai unionin varoin rahoitettuihin toimiin 31. Espanjan viranomaiset ovat vahvistaneet, että edellä kuvattuihin EGR:n rahoitustukea saaviin toimenpiteisiin ei saada rahoitustukea muista unionin rahoitusvälineistä. 32. Valencian itsehallintoalueen ESR-toimenpideohjelmissa on asetettu kauden 2007–2013 päätavoitteiksi työntekijöiden elinikäisen oppimisen edistäminen ja koulunkäynnin keskeyttäneiden määrän pienentäminen. Kohderyhminä ovat erityisesti heikoimmassa asemassa olevat sekä syrjäytymisvaarassa olevat, lähinnä nuoret työntekijät, 45 vuotta täyttäneet työntekijät, naiset ja vammaiset. Tietystä samankaltaisuudesta huolimatta EGR-toimenpiteet eroavat ESR-toimenpiteistä, sillä ne ovat ainutkertaisia, erityisluonteisia (ne koskevat tiettyä alaa ja erityistä kohderyhmää), räätälöityjä ja tiivismuotoisia. ESR:n ja EGR:n toimien välisiltä mahdollisilta päällekkäisyyksiltä vältytään seuraamalla samoihin tarkoituksiin suunniteltuja ESR:n ja EGR:n toimenpiteitä sekä kyseisiä työntekijöitä jatkuvasti. 33. Kansallisen ennakko- tai osarahoituksen lähteet ovat seuraavat: kokonaistalousarviosta 30 prosenttia rahoitetaan julkisella rahoituksella, josta vastaa Valencian itsehallintoalueen hallitus (Generalitat Valenciana) ja etenkin SERVEF (itsehallintoalueen julkiset työvoimatoimistot); työnantajien järjestö Federación Empresarial Metalúrgica Valenciana-FEMEVAL ja ammattiliitot UGT-PV ja CCOO-PV maksavat yhdessä 10 prosenttia kokonaistalousarviosta. Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi 34. Espanjan viranomaiset ovat ilmoittaneet, että yksilöllisten palvelujen koordinoidun paketin laatimisessa on kuultu työmarkkinaosapuolia FEMEVAL, UGT-PV ja CCOO-PV, jotka mainitaan yhteisrahoituksen lähteinä 33 kohdassa. Vuoden 2013 kolmannella neljänneksellä työmarkkinaosapuolet, jotka olivat huolestuneita työpaikkojen nopeasta vähenemisestä metallialalla, ilmoittivat Valencian itsehallintoalueen työvoimapalvelulle (SERVEF) halustaan tukea hakemusta EGR:n rahoituksen saamiseksi metallialalta vähennetyille työntekijöille. Sen jälkeen pidettiin useita teknisiä kokouksia joulukuussa (16.12. ja 23.12.), tammikuussa (10.1. ja 28.1.) ja helmikuussa (3.2.), ja niissä käsiteltiin hakemusluonnosta ja sovittiin siitä, erityisesti toimien sisällöstä ja aikataulusta sekä vastuualueiden ja tehtävien jakamisesta. Hallinnointi- ja valvontajärjestelmät 35. Hakemuksessa on hallinnointi- ja valvontajärjestelmän seikkaperäinen kuvaus, jossa täsmennetään eri elinten vastuulla olevat tehtävät. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Hallintoviranomaisen välittävänä elimenä toimii SERVEF. Asianomaisen jäsenvaltion sitoumukset 36. Espanjan viranomaiset ovat toimittaneet kaikki tarvittavat vakuutukset seuraavista: – Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. – Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. – Suunnitelluilla toimilla tuetaan yksittäisiä työntekijöitä, eikä niitä käytetä yritysten tai toimialojen rakenneuudistukseen. – Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään. – Suunnitellut toimet täydentävät rakennerahastojen rahoittamia toimia. – EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 37. EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013[20] 12 artiklassa säädetään. 38. Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 019 184 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 39. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[21] 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 40. Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 019 184 euroa. 41. Samaan aikaan kun komissio tekee ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/004 ES/Comunidad Valenciana Metal) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013[22] ja erityisesti sen 15 artiklan 4 kohdan, ottavat huomioon Euroopan komission ehdotuksen, noudattavat talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[23] 13 kohdassa määrättyä menettelyä sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[24] 12 artiklassa säädetään. (3) Espanja esitti 25 päivänä maaliskuuta 2014 hakemuksen EGR:n varojen käyttöönottamiseksi työntekijävähennysten[25] vuoksi, jotka on toteutettu yhdellä NUTS 2 -alueella, Valencian itsehallintoalueella (ES52), NACE Rev. 2:n kaksinumerotason 25 (Metallituotteiden valmistus (pl. koneet ja laitteet))[26] piirissä toimivissa 142 yrityksessä, ja täydensi hakemusta lisätiedoin siten kuin asetuksen (EU) N:o 1309/2013 8 artiklan 3 kohdassa säädetään. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen. (4) Tämän vuoksi EGR:stä olisi otettava käyttöön 1 019 184 euroa rahoitustuen myöntämiseksi Espanjan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Otetaan Euroopan globalisaatiorahastosta käyttöön 1 019 184 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 855. [2] Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [3] EGR-asetuksen 3 artiklan mukaisessa merkityksessä. [4] Asianomaiset yritykset ja kussakin yrityksessä vähennettyjen työntekijöiden määrä esitetään liitteessä 1. [5] Neuvoston direktiivi 98/59/EY, annettu 20 päivänä heinäkuuta 1998, työntekijöiden joukkovähentämistä koskevan jäsenvaltioiden lainsäädännön lähentämisestä (EYVL L 225, 12.8.1998, s. 16). [6] KOM(2009) 104 lopullinen, 25.2.2009, komission tiedonanto – Euroopan autoteollisuuden kriisiin reagoiminen. [7] Eurostat – Statistics in focus 61/2011 on Industry, trade and services, ”EU-27 Construction activity falls by 16 % from its pre-crisis high by the second quarter of 2011”, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] Laivanrakennusteollisuuden osalta, ks: EGF/2010/006 PL/H. Cegielski-Poznan, EGF/2010/025 DK/Odense Steel Shipyard ja EGF/2011/008 DK/Odense Steel Shipyard. Rakennusalan osalta, ks: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland ja EGF/2011/017 ES/Aragón Construction. Auteollisuuden osalta, ks: EGF/2009/019 FR/Renault, EGF/2010/002 ES/Cataluña automoción ja 2011/003 DE/Arnsberg and Düsseldorf automotive. [9] COM(2012) 451, liittyy hakemukseen EGF/2011/019 ES/Galicia Metal, ja COM(2012) 620, liittyy hakemukseen EGF/2011/018 ES/País Vasco Productos métalicos. [10] EGF/2011/006 ES Comunidad Valenciana Construction, COM(2012) 053, ja kolme hakemusta, jotka liittyvät rakennusalan liitännäisaloihin: EGF/2009/014 ES Comunidad Valenciana ceramic KOM(2010) 216; EGF/2010/005 ES Comunidad Valenciana Natural Stone KOM(2010) 617; ja EGF/2013/004 ES Comunidad Valenciana building materials COM(2013) 635. [11] EPA (työvoimatutkimus) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Rakennusala ja sen liitännäisalat, ks. alaviite 10; tekstiiliala, ks. EGF/2010/009 ES/Comunidad Valenciana Textiles, KOM(2010) 613, ja EGF/2013/008 ES/Comunidad Valenciana Textiles, COM(2014) 45; ja jalkineet, ks. EGF/2011/020 ES/Comunidad Valenciana footwear, COM(2012) 204. [13] Vaara-analyysin ja kriittisten valvontapisteiden periaatteisiin perustuva järjestelmä (HACCP). [14] 6-sigma on joukko prosessin parantamiseen tarkoitettuja tekniikoita ja välineitä. [15] ISO 9001 -standardi koskee laadunhallintajärjestelmien vaatimuksia. [16] ISO 14000 -sarja käsittelee ympäristöasioiden hallinnan eri osa-alueita. [17] EFQM-laatumalli, jonka on määritellyt Euroopan laadunhallintajärjestö EFQM. [18] Tungsten inert gas welding (TIG welding), metal inert gas/metal active gas welding (MIG/MAG welding). [19] Numeerisesti ohjatut työkalut (computer numerically controlled, CNC). [20] EUVL L 347, 20.12.2013, s. 884. [21] EUVL C 373, 20.12.2013, s. 1. [22] EUVL L 347, 20.12.2013, s. 855. [23] EUVL C 373, 20.12.2013, s. 1. [24] EUVL L 347, 20.12.2013, s. 884. [25] EGR-asetuksen 3 artiklan a alakohdan mukaisessa merkityksessä. [26] Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). LIITE Yritykset ja työntekijävähennysten lukumäärä ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Yritysten kokonaismäärä: 142 || Työntekijävähennysten kokonaismäärä: || 633 Niiden itsenäisten ammatinharjoittajien lukumäärä, joiden työskentely on loppunut: || 0 Yhteensä (työntekijät ja itsenäiset ammatinharjoittajat): || 633